Document ID: /roh_data/filtered/fineweb-2-filterrobots_roh.jsonl.gz/33984

Il mais da schaner è il 9avel mais en seria che procura per in nov record da la temperatura. La media da la temperatura sur la terra e la mar saja stada per 1,04 grads pli auta che la media dal 20avel tschientaner. Quai scriva l'uffizi american per la perscrutaziun da l'aura e da la mar «NOAA».
Il schaner aveva l'uffizi american communitgà ch'il 2015 saja stà il pli chaud onn dapi l'entschatta da las mesiraziuns il 1880.
Tenor experts cumprovan questas cifras cleramain il stgaudament dal clima.
RR novitads 08:00